לייג'י מאטסומוטו

לייג'י מאטסומוטו (ביפנית: 松本零士;‏ 25 בינואר 1938 – 13 בפברואר 2023) היה אמן מאנגה יפני, והיוצר של מספר סדרות אנימה ומאנגה. מאטסומוטו נודע במיוחד בזכות אופרות החלל שיצר, כמו "חלוצי החלל" ו"גלקסי אקספרס 999". סגנונו התאפיין בקווי עלילה מיתולוגיים ולעיתים קרובות טרגיים, עם גיבורים אצילים, גיבורות נשיות גבוהות ורזות בעלות חזות שברירית אך בעלות נחישות חזקה, ואהבה לעולמות מוזרים ואווירה מלנכולית. מאטסומוטו נולד ב-25 בינואר 1938 בעיר קורומה שמערב יפן. הוא היה הילד האמצעי במשפחה עם שבעה בנים, בילדותו קיבל מאביו מקרן סרטים בקוטר 35 מ"מ באמצעותו הוא צפה בסרטים מצוירים אמריקאיים במהלך המלחמה באוקיינוס השקט במלחמת העולם השנייה ופיתח עניין רב בספרי המדע בדיוני מאת אונו ג'וזה והרברט ג'ורג' ולס. מאטסומוטו החל לצייר כשהיה בן 6 בהשראת סדרות המאנגה של אוסמו טזוקה, והוא החל לצייר סדרות מאנגה כאשר היה בן 9. מאטסומוטו עבר לטוקיו שהיה בן 18 במטרה להפוך לאמן מאנגה. בשנת 1954 התפרסמה סדרת המאנגה הראשונה של מאטסומוטו "Mitsubachi no bōken" במגזין Manga Shōnen. הפריצה הגדולה של מאטסומוטו הגיעה כאשר התפרסמה בשנת 1971 סדרת המאנגה שלו "Otoko Oidon" שעסקה בבחור צעיר שמתכונן למבחני הכניסה לאוניברסיטה. בין השנים 1972 עד 1975 התפרסמה סדרת המאנגה של מאטסומוטו "Gun Frontier" במגזין Play Comic. באותה התקופה הוא החל ליצור את סדרת המאנגה "The Cockpit" שעלילתה התרחשה במהלך מלחמת העולם השנייה. בשנת 1974 מאטסומוטו לקח חלק מרכזי ביצירת סדרת המאנגה וסדרת האנימה חלוצי החלל. בשנים הבאות הוא היה מעורב ביצירת הסדרות הפופולריות Space Pirate Captain Harlock (בשנת 1977) ו-Galaxy Express 999 (בשנת 1977). בשנת 1978, הוענק לו פרס המאנגה שוגאקוקאן בקטגוריית סדרות שונן עבור "Galaxy Express 999" ו-"Senjo Manga Series". מאטסומוטו פיקח על יצירתם של מספר וידאו קליפים מוזיקליים עבור צמד יוצרי המוזיקה האלקטרונית הצרפתי דאפט פאנק, עבור שירים מתוך אלבומם Discovery. בהמשך כל אותם הווידאו קליפים, אשר מספרים ביחד סיפור אחד רציף, יצאו לשווקים במהדורת DVD כסרט אחד ששמו אינטרסטלה 5555. בשנת 1999 הוקמו במרכז העיר צורוגה 24 פסלי ברונזה של דמויות וסצנות בולטות מהסדרה חלוצי החלל ומהסדרה גלקסי אקספרס 999. כל אחד מהפסלים כלל לוח המספק מידע אודות הדמות וכלל את החתימה של מאטסומוטו. מאטסומוטו היה נשוי לאמנית המאנגה מיאקו מאקי. מאטסומוטו מת מאי ספיקת לב בבית חולים בטוקיו ב-13 בפברואר 2023 בגיל 85. מדיה וקבצים בנושא לייג'י מאטסומוטו בוויקישיתוף אתר האינטרנט הרשמי של לייג'י מאטסומוטו (ביפנית) לייג'י מאטסומוטו, ברשת החברתית אקס (טוויטר) לייג'י מאטסומוטו, במסד הנתונים הקולנועיים IMDb (באנגלית) לייג'י מאטסומוטו, במסד הנתונים הקולנועיים KinoPoisk (ברוסית) לייג'י מאטסומוטו, באתר MusicBrainz (באנגלית) לייג'י מאטסומוטו, באתר Discogs (באנגלית) "Friday, May 1 Tsuruga, Japan". Starblazers. אורכב מ-המקור ב-16 בנובמבר 2012. נבדק ב-15 במאי 2015. {{cite web}}: (עזרה) Toole, Michael (3 ביוני 2012). "The Mike Toole Show: A Leijiverse of Possibilities". Anime News Network. נבדק ב-21 בפברואר 2023. {{cite web}}: (עזרה) Clements, Jonathan; McCarthy, Helen (2006). The Anime Encyclopedia: A Guide to Japanese Animation Since 1917. Stone Bridge Press. ISBN 1845765001. Loo, Egan (19 בדצמבר 2011). "Leiji Matsumoto Plans Cosmo Super Dreadnought Mahoroba Film". Anime News Network. נבדק ב-21 בפברואר 2023. {{cite web}}: (עזרה) Sherman, Jennifer (18 ביולי 2014). "Leiji Matsumoto to Launch New Captain Harlock Manga". Anime News Network. נבדק ב-21 בפברואר 2023. {{cite web}}: (עזרה)